
Τρίτη, 22 Σεπτεμβρίου 2026

ΔΕΛΤΙΟ ΤΥΠΟΥ

Εντοπισμός και διάσωση 37 αλλοδαπών νότια των Καλών Λιμένων – Θάνατος αλλοδαπού στην Κέρκυρα - Συνέχεια ενημέρωσης αναφορικά με τον εντοπισμό 50 αλλοδαπών στην Ιεράπετρα την 15/09/2026 – Συνέχεια ενημέρωσης αναφορικά με τον εντοπισμό 40 αλλοδαπών στην Ιεράπετρα την 21/09/2026 - Διακομιδές ασθενών

	Τις πρωινές ώρες σήμερα, ενημερώθηκαν οι Λιμενικές Αρχές της Ιεράπετρας και των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε μία λέμβο με αλλοδαπούς επιβαίνοντες, στη θαλάσσια περιοχή 60 ν.μ. νοτιοανατολικά των Καλών Λιμένων. Οι 37 αλλοδαποί (36 άντρες και 1 γυναίκα) περισυλλέχθηκαν από Περιπολικό σκάφος Λ.Σ.- ΕΛ.ΑΚΤ. (ΠΛΣ) και μεταφέρθηκαν με ασφάλεια στο λιμάνι των Καλών Λιμένων. Στη συνέχεια, οι διασωθέντες αναχώρησαν για το λιμάνι του Ηρακλείου, συνοδεία στελεχών του Κλιμακίου Ειδικών αποστολών (Κ.Ε.Α.) του Κεντρικού Λιμεναρχείου Ηρακλείου και του Α.Τ. Φαιστού.
*****

	Τις πρωινές ώρες σήμερα, ενημερώθηκε η Λιμενική Αρχή της Κέρκυρας για τον εντοπισμό ενός 73χρονου αλλοδαπού (υπηκόου Τσεχίας) χωρίς τις αισθήσεις του σε βραχώδες σημείο, στη θαλάσσια περιοχή Αγνού Κέρκυρας. Η σορός ανασύρθηκε με τη συνδρομή κλιμακίου της Πυροσβεστικής Υπηρεσίας και στη συνέχεια μεταφέρθηκε στο Γενικό Νοσοκομείο Κέρκυρας. Από το Κεντρικό Λιμεναρχείο Κέρκυρας που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Κέρκυρας. 

*****


Συνέχεια ενημέρωσης:
Αναφορικά με τον εντοπισμό 50 αλλοδαπών στην παραλία «ΚΑΛΙΚΟΒΡΕΧΤΗ» της Ιεράπετρας, τις μεσημβρινές ώρες την 15/09/2026, συνελήφθη ένας αλλοδαπός εξ’ αυτών, ηλικίας 16 ετών (υπήκοος Νοτίου Σουδάν), για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής που τους μετέφερε από τις ακτές Τομπρούκ της Λιβύης, στην Ελλάδα. Προανάκριση διενεργείται από το Λιμεναρχείο Ιεράπετρας.

*****

Συνέχεια ενημέρωσης:
Αναφορικά με τον εντοπισμό 40 αλλοδαπών στην παραλία «ΜΟΝΗ ΚΑΨΑ» της Ιεράπετρας, τις μεσημβρινές ώρες χθες, συνελήφθη ένας αλλοδαπός εξ’ αυτών, ηλικίας 16 ετών (υπήκοος Νοτίου Σουδάν), για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής που τους μετέφερε από τις ακτές Τομπρούκ της Λιβύης, στην Ελλάδα Από το Λιμεναρχείο Ιεράπετρας που διενεργεί την προανάκριση κατασχέθηκε μία εξωλέμβια μηχανή, ενώ η λέμβος μεταφοράς καταστράφηκε.

*****

Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
- 39χρονης και 68χρονης, από το λιμάνι της Σκύρου στο λιμάνι της Κύμης, με το Ε/Π – Τ/Ρ «ΚΥΜΟΥΟΗ» Ν. Ραφήνας 73,
-85χρονης, από το λιμάνι της Πάρου στο λιμάνι της Σύρου, με το Ε/Γ –Τ/Ρ «ΚΥΡΙΑΡΧΟΣ V» Ν.Ν.67,
-94χρονης, από το λιμάνι της Αμοργού στο λιμάνι της Νάξου, με το Ε/Γ –Τ/Ρ «ΚΥΡΙΑΡΧΟΣ V» Ν.Ν.67,
-40χρονης και 41χρονης, από το λιμάνι Πισαετού Ιθάκης στο λιμάνι Σάμης της Κεφαλονιάς, με Περιπολικό σκάφος Λ.Σ.-ΕΛ.ΑΚΤ.

